Diari Oficial de la Generalitat Valenciana


Sumari del DOGV 6476, del 09-03-2011 (2011/2581)

RESOLUCIÓ de 12 de gener de 2011, del Rectorat de la Universitat de València - Estudi General, relativa a la creació d'un fitxer en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2011/01/12/(1)/dof/vci/html**

### Dades del document

Número de DOGV
:   6476

Data del DOGV
:   09-03-2011

Secció del DOGV
:   I. DISPOSICIONS GENERALS

Número del document
:   2011/2581


Data del document
:   12-01-2011

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * base de dades
    * universitat
    * dades personals
    * legislació

RESOLUCIÓ de 12 de gener de 2011, del Rectorat de la Universitat de València - Estudi General, relativa a la creació d'un fitxer en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
 [2011/2581]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es podrà fer mitjançant una disposició general publicada al Butlletí Oficial de l'Estat o al diari oficial corresponent.  
Així mateix, els articles 52 al 54 del Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, regulen les condicions de creació, modificació o supressió de fitxers de titularitat pública.  
Per complir aquest manament legal, el Rectorat de la Universitat de València-Estudi General resol:   
Primer. Aprovar la creació del fitxer que s'indica en l'annex I.  
Segon. Les finalitats i continguts d'aquest fitxer s'ajusten a fitxers preexistents de la Universitat de València com a Clients Otri, Fitxer de Personal i Gestió de la Investigació. Tanmateix, atès que la gestió d'aquest fitxer es realitza de forma autònoma, s'ha decidit diferenciar-lo dels fitxers esmentats adés.  
Tercer. La condició de responsable del fitxer s'atribueix a la Universitat de València, sense perjudici de la funció de coordinació que corresponga a la Secretaria General i de la responsabilitat directa que en la gestió i la custòdia del fitxer s'atribueix als òrgans que s'especifiquen en l'annex d'aquesta resolució.  
Quart. Els gestors del fitxer hauran d'adoptar les mesures necessàries per a assegurar que les dades de caràcter personal s'utilitzaran exclusivament per a les finalitats que justifiquen la creació del fitxer i que es concreten en aquesta resolució.  
Així mateix, hauran de prendre les mesures necessàries per a assegurar el compliment per part dels usuaris de les mesures de seguretat que s'adopten per al fitxer.  
Cinquè. Els titulars de les dades incloses en el fitxer podran exercir els drets d'accés, rectificació, cancel·lació i oposició al tractament d'aquestes en els casos previstos en la legislació vigent. Aquests drets els podran exercir davant l'òrgan competent que es determina en aquesta resolució.  
Sisè. En els casos per als quals es prevegen comunicacions de dades, el responsable del fitxer advertirà als cessionaris de dades de caràcter personal que només pot utilitzar-les per a la finalitat de la cessió, d'acord amb l'article 11.5 de la Llei Orgànica 15/1999, de 13 de desembre, de Protecció de Dades de Caràcter Personal.  
Setè. Aquesta resolució entrarà en vigor l'endemà de publicar-se en el Diari Oficial de la Comunitat Valenciana.  
València, 12 de gener de 2011.- El rector: Esteban Morcillo Sánchez.  
Annex I  
Fitxer DATANAU.  
a) Denominació del fitxer.  
DATANAU  
b) Finalitat del fitxer i usos previstos.  
Elaboració d'un registre de personal investigador i especialista de la Universitat de València amb capacitat de realitzar activitats de formació, investigació i altres d'acadèmiques, amb destinació a actors locals públics o privats.  
Usos previstos  
- Recursos humans.  
- Educació i cultura.  
- Finalitats històriques, estadístiques o científiques.  
- Altres finalitats.  
c) Origen de les dades.  
Persones o col·lectius dels quals es pretén obtenir dades de caràcter personal o que estiguen obligats a donar-ne  
- Personal docent i investigador de la Universitat de València.  
- Personal d'administració i serveis.  
- Persones de contacte dels actors locals públics o privats.  
Procediment de recollida de les dades de caràcter personal  
- Formulari.  
- Enquestes.  
Procedència de les dades  
L'interessat o el seu representant legal.  
d) Estructura bàsica del fitxer i descripció dels tipus de dades de caràcter personal que s'hi inclouen.  
Fitxer mixt.  
- Dades de caràcter identificatiu: cognoms, nom, adreça, telèfon, número de registre personal.  
- Dades acadèmiques i professionals.  
- Dades de detalls d'ocupació.  
e) Comunicacions de dades.  
Comunicacions de dades als actors locals, públics o privats, amb el consentiment de l'interessat.  
f) Transferències internacionals de dades.  
No se'n preveuen.  
g) Òrgans de les administracions responsables del fitxer.  
Universitat de València - Estudi General.  
Edifici del Rectorat.  
Avinguda de Blasco Ibáñez, 13.  
46861 València.  
h) Serveis o unitats davant dels quals es poden exercir els drets d'accés, rectificació, cancel·lació i oposició.  
Vicerectorat de Participació i Projecció Territorial.  
Avinguda de Blasco Ibáñez, 13.  
46246 Valencia.  
h) Mesures de seguretat  
Nivell bàsic.


Còpia Permalink ELI